CELEX: 52021PC0392
Language: el
Date: 2021-07-14
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.7.2021
            COM(2021) 392 final
            2021/0209(CNS)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ 
            σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Ο κανονισμός (ΕΕ) αριθ. 1386/2011 του Συμβουλίου
                  1
                προέβλεπε την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους. Οι Κανάριες Νήσοι ανήκουν στις εξόχως απόκεντρες περιοχές της Ευρωπαϊκής Ένωσης για τις οποίες μπορούν να προβλεφθούν ειδικά μέτρα, σύμφωνα με το άρθρο 349 της Συνθήκης για τη λειτουργία της Ευρωπαϊκής Ένωσης (ΣΛΕΕ), με σκοπό την εξάλειψη των οικονομικών μειονεκτημάτων που υφίστανται οι περιοχές αυτές λόγω της γεωγραφικής τους θέσης.
            
            
               Τα μέτρα που προβλέπονται στον κανονισμό (ΕΕ) αριθ. 1386/2011 του Συμβουλίου, τα οποία αποσκοπούσαν στην ενίσχυση της ανταγωνιστικότητας των τοπικών οικονομικών φορέων και, ως εκ τούτου, στην εξασφάλιση σταθερότερης απασχόλησης στις εν λόγω νήσους, πρόκειται να λήξουν στις 31 Δεκεμβρίου 2021. Τον Απρίλιο του 2021, η κυβέρνηση της Ισπανίας ζήτησε την παράταση της αναστολής των αυτόνομων δασμών του κοινού δασμολογίου για ορισμένα προϊόντα. Σύμφωνα με το αίτημα, οι περιορισμοί που αντιμετωπίζει η περιοχή, οι οποίοι είναι διαρθρωτικοί και μόνιμοι, εξακολουθούν να συνδέονται με την απομόνωση, το μικρό μέγεθος της αγοράς και τον κατακερματισμό της. Λόγω των περιορισμών αυτών, οι Κανάριες Νήσοι έχουν υψηλότερο κόστος παραγωγής και μεταφοράς, καθώς και υψηλότερο περιβαλλοντικό κόστος. Επίσης, δεν μπορούν να επωφεληθούν από την παγκοσμιοποίηση στον ίδιο βαθμό με άλλες ευρωπαϊκές περιοχές. Το αιτούμενο καθεστώς αναστολής αποσκοπεί στη μείωση των περιορισμών αυτών στην αγορά των Καναρίων Νήσων.
            
            
               Επιπλέον, στο ίδιο πλαίσιο, οι ισπανικές αρχές ζήτησαν την αναστολή των δασμών του κοινού δασμολογίου για επτά νέες κατηγορίες προϊόντων που υπάγονται στους κωδικούς ΣΟ 3903 19, 5603 94, 5604 10, 7326 90, 7607 20, 8441 40 και 8479 90.
            
            
            
               •Συνέπεια με τις ισχύουσες διατάξεις στον τομέα πολιτικής
            
            
               Στην ανακοίνωση του 2017 με τίτλο «Ισχυρότερη και ανανεωμένη στρατηγική εταιρική σχέση με τις εξόχως απόκεντρες περιφέρειες της ΕΕ»
                  2
                επισημαίνεται ότι οι εξόχως απόκεντρες περιοχές εξακολουθούν να αντιμετωπίζουν σοβαρές προκλήσεις, πολλές από τις οποίες είναι μόνιμες. Στην εν λόγω ανακοίνωση παρουσιάζεται η προσέγγιση της Επιτροπής όσον αφορά τη στήριξη των εν λόγω περιοχών προκειμένου να αξιοποιήσουν τα μοναδικά πλεονεκτήματά τους και να προσδιορίσουν νέους τομείς με στόχο την ενίσχυση της ανάπτυξης και της δημιουργίας θέσεων εργασίας. 
            
            
               Σε αυτό το πλαίσιο, στόχος της παρούσας πρότασης είναι η στήριξη της ισπανικής εξόχως απόκεντρης περιοχής στην αξιοποίηση των πλεονεκτημάτων της, ώστε να καταστεί δυνατή η ενίσχυση της ανάπτυξης και της δημιουργίας θέσεων εργασίας στον τοπικό τομέα. Η παρούσα πρόταση συμπληρώνει το πρόγραμμα ειδικών μέτρων λόγω απομακρυσμένου και νησιωτικού χαρακτήρα (POSEI), το οποίο στοχεύει στη στήριξη του πρωτογενούς τομέα και της παραγωγής πρώτων υλών, το Ευρωπαϊκό Ταμείο Θάλασσας και Αλιείας (ΕΤΘΑ) και την ειδική συμπληρωματική ενίσχυση από το Ευρωπαϊκό Ταμείο Περιφερειακής Ανάπτυξης (ΕΤΠΑ).
            
            
               Οι Κανάριες Νήσοι επωφελούνται από άλλα παρόμοια μέτρα (αυτόνομες δασμολογικές μειώσεις), για παράδειγμα, ο κανονισμός (ΕΕ) 2020/1785 του Συμβουλίου, της 16ης Νοεμβρίου 2020
                  3
               , προβλέπει το άνοιγμα αυτόνομων δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους. Επιπλέον, η εν λόγω εξόχως απόκεντρη περιοχή επωφελείται από απαλλαγές ή μερικές μειώσεις του φόρου AIEM
                  4
                που προβλέπονται στην απόφαση (ΕΕ) 2020/1792 του Συμβουλίου, της 16ης Νοεμβρίου 2020
                  5
               .
            
            
               •Συνέπεια με άλλες πολιτικές της Ένωσης
            
            
               Η παρούσα πρόταση συνάδει με τις πολιτικές της Ένωσης, ιδίως όσον αφορά τη συνολική πολιτική για τις εξόχως απόκεντρες περιοχές και τις πολιτικές στον τομέα του διεθνούς εμπορίου, του ανταγωνισμού, του περιβάλλοντος, των επιχειρήσεων, της ανάπτυξης και των εξωτερικών σχέσεων.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η νομική βάση της παρούσας πρότασης είναι το άρθρο 349 της ΣΛΕΕ. Η παρούσα διάταξη επιτρέπει στο Συμβούλιο, λαμβάνοντας υπόψη τους διαρθρωτικούς κοινωνικούς και οικονομικούς περιορισμούς των εξόχως απόκεντρων περιοχών της Ένωσης (συμπεριλαμβανομένης της απόστασης, του νησιωτικού χαρακτήρα, της μικρής έκτασης, της δυσχερούς μορφολογίας και του κλίματος και της οικονομικής εξάρτησης από λίγα προϊόντα) να θεσπίσει ειδικά μέτρα για την προσαρμογή της εφαρμογής των Συνθηκών στις εν λόγω περιοχές. Τα μέτρα αυτά αφορούν συγκεκριμένους τομείς, συμπεριλαμβανομένων, μεταξύ άλλων, της τελωνειακής και εμπορικής πολιτικής.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στην αποκλειστική αρμοδιότητα της Ένωσης. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
         
         
            
               Η πρόταση συνάδει με την αρχή της αναλογικότητας για τους ακόλουθους λόγους:
            
            
               Η εν λόγω μορφή δράσης χρησιμοποιείται τακτικά για την ενίσχυση της ανταγωνιστικότητας των οικονομικών φορέων. Η επιβολή ελέγχων ειδικού προορισμού σύμφωνα με τις διατάξεις του ενωσιακού τελωνειακού κώδικα και των διατάξεων εφαρμογής του αποτελεί πάγια διαδικασία στο πλαίσιο αυτό και δεν συνεπάγεται σημαντική επιπλέον διοικητική επιβάρυνση για τις περιφερειακές και τοπικές αρχές και τους οικονομικούς φορείς. 
            
            
               •Επιλογή της νομικής πράξης
            
            
               
                  Η πρόταση αφορά κανονισμό.
               
            
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               ••Διαβουλεύσεις με τα ενδιαφερόμενα μέρη
            
            
               Ζητήθηκε η γνώμη της ομάδας εμπειρογνωμόνων «Ομάδα Δασμολογικών Οικονομικών Θεμάτων», η οποία επικουρεί την Επιτροπή στην εκπόνηση των προτάσεων του Συμβουλίου στον τομέα των αυτόνομων δασμολογικών, όσον αφορά την πρόταση.
            
            
               •Συλλογή και χρήση εμπειρογνωσίας
            
            
               Προκειμένου να εξεταστούν τα αποτελέσματα των μέτρων, η Επιτροπή ζήτησε τις απαραίτητες πληροφορίες από τις ισπανικές αρχές. Οι ισπανικές αρχές διαβίβασαν στοιχεία για τα σχετικά προϊόντα που είχαν εισαχθεί στις Καναρίους Νήσους, στα οποία περιλαμβανόταν και ανάλυση των εν λόγω προϊόντων.
            
            
               Συγκεντρώθηκαν επίσης πληροφορίες για συγκεκριμένα θέματα, όπως η απασχόληση (από τη Στατιστική Υπηρεσία των Καναρίων Νήσων), ο τουρισμός (επίσημες στατιστικές σχετικά με τον τουρισμό στις Καναρίους Νήσους) και η κατανάλωση (Ευρωβαρόμετρο).
            
            
               •Εκτίμηση επιπτώσεων
            
            
               
                  Δεν έχει διενεργηθεί εκτίμηση επιπτώσεων. Η πρόταση αποσκοπεί στην παράταση των ισχυόντων μέτρων που λήγουν στα τέλη του 2021. Η διενέργεια εκτίμησης επιπτώσεων δεν δικαιολογείται, δεδομένου του πολύ περιορισμένου πεδίου εφαρμογής των μέτρων, καθώς και του ότι δεν έχουν επέλθει σημαντικές αλλαγές όσον αφορά τα αναμενόμενα αποτελέσματά τους
               
            
            
               •Θεμελιώδη δικαιώματα
            
            
               Η πρόταση δεν έχει επιπτώσεις στα θεμελιώδη δικαιώματα.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η παρούσα πρόταση δεν έχει δημοσιονομική επίπτωση στις δαπάνες, αλλά έχει δημοσιονομική επίπτωση στα έσοδα. Οι μη εισπραχθέντες τελωνειακοί δασμοί ανέρχονται συνολικά σε περίπου 3,3 εκατ. EUR ετησίως. Η επίπτωση στους παραδοσιακούς ίδιους πόρους του προϋπολογισμού είναι 2,5 εκατ. EUR ετησίως (δηλ. 75 % του συνόλου). Στο νομοθετικό δημοσιονομικό δελτίο παρατίθενται λεπτομερέστερα οι δημοσιονομικές επιπτώσεις της πρότασης.
            
            
               Η απώλεια εσόδων που προέρχονται από τους παραδοσιακούς ίδιους πόρους αντισταθμίζεται από τις συνεισφορές ίδιων πόρων που καταβάλλουν τα κράτη μέλη βάσει του ακαθάριστου εθνικού εισοδήματός (ΑΕΕ) τους.
            
            
                
            
            
         
         
            
               2021/0209 (CNS)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 349,
            
            
               Έχοντας υπόψη την πρόταση της Ευρωπαϊκής Επιτροπής, 
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια, 
            
            
               Έχοντας υπόψη τη γνώμη του Ευρωπαϊκού Κοινοβουλίου, 
            
            
               Αποφασίζοντας σύμφωνα με ειδική νομοθετική διαδικασία,
            
            
               Εκτιμώντας τα ακόλουθα:
            
            
               (1)Σύμφωνα με τον κανονισμό (ΕΕ) αριθ. 1386/2011 του Συμβουλίου
                  6
               , η αναστολή των δασμών του κοινού δασμολογίου για ορισμένα κεφαλαιουχικά αγαθά που προορίζονται για εμπορική ή βιομηχανική χρήση, τα οποία εισάγονται στις Καναρίους Νήσους, εκπνέει στις 31 Δεκεμβρίου 2021. 
            
            
               (2)Τον Απρίλιο του 2021, η ισπανική κυβέρνηση ζήτησε την παράταση της αναστολής των αυτόνομων δασμών του κοινού δασμολογίου για σειρά προϊόντων σύμφωνα με το άρθρο 349 της Συνθήκης. Τα μέτρα που θεσπίστηκαν με τον κανονισμό (ΕΕ) αριθ. 1386/2011 συνέβαλαν θετικά στην ανάπτυξη της οικονομίας των Καναρίων Νήσων, ιδίως στους τομείς της βιομηχανίας και των κατασκευών, μειώνοντας έτσι τις σοβαρές επιπτώσεις των οικονομικών και εμπορικών μειονεκτημάτων λόγω της μεγάλης απόστασης, του νησιωτικού χαρακτήρα και της μικρής έκτασης των νήσων αυτών.
            
            
               (3)Η οικονομία των Καναρίων Νήσων εξακολουθεί να επηρεάζεται αρνητικά από το μικρό μέγεθος της αγοράς των Νήσων, τον κατακερματισμό της και την απόσταση από την Ευρώπη, το ιδιαίτερα υψηλό επίπεδο ανεργίας και το υψηλότερο κόστος παραγωγής και διανομής σε σχέση με εκείνο των οικονομικών φορέων στην ηπειρωτική Ευρώπη. Παρότι το ποσοστό ανεργίας στις Καναρίους Νήσους παρουσίασε κάποια βελτίωση έως το 2019, η ανεργία αυξήθηκε από 20,5 % το 2019 σε 22,6 % το 2020, πολύ πάνω από τον εθνικό μέσο όρο και τον μέσο όρο της Ένωσης που ανέρχονται στο 15,5 % και στο 7,1 % αντίστοιχα (Eurostat, 2021).
            
            
               (4)Επιπλέον, λόγω της κρίσης COVID-19 η τουριστική δραστηριότητα στις Καναρίους Νήσους διακόπηκε, γεγονός που το 2020 οδήγησε σε εκτιμώμενη μείωση του ΑΕΠ κατά 20 % περίπου. Επιπλέον, η δραστηριότητα στους τομείς των κατασκευών και της βιομηχανίας συρρικνώθηκε, καταγράφοντας εκτιμώμενη μείωση 13 % σε σχέση με το 2019. 
            
            
               (5)Ως εκ τούτου, είναι σκόπιμο να παραταθεί η αναστολή των δασμών του κοινού δασμολογίου για ορισμένα εμπορεύματα που απαριθμούνται στα παραρτήματα I και II του κανονισμού (ΕΕ) αριθ. 1386/2011, προκειμένου:
            
            
               –να διασφαλιστεί η βιωσιμότητα των θετικών αποτελεσμάτων του κανονισμού (ΕΕ) αριθ. 1386/2011· 
            
            
               –να ενθαρρυνθεί η διαφοροποίηση της οικονομίας· 
            
            
               –να διασφαλιστεί η συνεχής ανάπτυξη και η δημιουργία θέσεων εργασίας στη βιομηχανία και στον κατασκευαστικό τομέα· 
            
            
               –να ενισχυθεί η καινοτομία· 
            
         
         
            
               –να μειωθεί η εξάρτηση της τοπικής οικονομίας από τον τομέα των υπηρεσιών· 
            
            
               –να συμπληρωθούν άλλα μέτρα για τη σταθεροποίηση του οικονομικού και κοινωνικού περιβάλλοντος στις Καναρίους Νήσους. 
            
            
               (6)Εκτός από τις κατηγορίες προϊόντων που καλύπτονται από τον κανονισμό (ΕΕ) αριθ. 1386/2011, στο ίδιο πλαίσιο, η κυβέρνηση της Ισπανίας ζήτησε την αναστολή των δασμών του κοινού δασμολογίου για επτά νέες κατηγορίες προϊόντων που υπάγονται στους κωδικούς ΣΟ 3903 19, 5603 94, 5604 10, 7326 90, 7607 20, 8441 40 και 8479 90. Το αίτημα αυτό θα πρέπει να γίνει δεκτό, δεδομένου ότι οι εν λόγω αναστολές, οι οποίες περιλαμβάνουν μηχανήματα για βιομηχανικούς σκοπούς και πρώτες ύλες, θα ενισχύσουν την οικονομία των Καναρίων Νήσων.
            
            
               (7)Για να εξασφαλιστεί ότι μόνο οικονομικοί φορείς που είναι εγκατεστημένοι στο έδαφος των Καναρίων Νήσων επωφελούνται από τα εν λόγω δασμολογικά μέτρα, οι αναστολές θα πρέπει να εξαρτώνται από τον τελικό προορισμό των προϊόντων, σύμφωνα με τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου
                  7
                και τον εκτελεστικό κανονισμό (ΕΕ) 2015/2447 της Επιτροπής
                  8
               .
            
            
               (8)Σε περίπτωση εκτροπής του εμπορίου και για να διασφαλισθούν ενιαίες προϋποθέσεις εφαρμογής του παρόντος κανονισμού, πρέπει να δοθούν εκτελεστικές αρμοδιότητες στην Επιτροπή, ώστε να έχει τη δυνατότητα προσωρινής διακοπής της αναστολής. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου
                  9
               . 
            
            
               (9)Με τα μέτρα που προβλέπονται στον παρόντα κανονισμό αναμένεται να διασφαλιστεί η συνέχεια μετά τη λήξη ισχύος του κανονισμού (ΕΕ) αριθ. 1386/2011. Επομένως, τα μέτρα που προβλέπονται στον παρόντα κανονισμό είναι σκόπιμο να εφαρμοστούν από την 1η Ιανουαρίου 2022 έως την 31η Δεκεμβρίου 2031,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Αναστέλλονται πλήρως, από 1ης Ιανουαρίου 2022 έως την 31η Δεκεμβρίου 2031, οι δασμοί του κοινού δασμολογίου που αναφέρονται στο άρθρο 56 παράγραφος 2 στοιχείο γ) του κανονισμού (ΕΕ) αριθ. 952/2013, οι οποίοι επιβάλλονται στις εισαγωγές, στις Καναρίους Νήσους, κεφαλαιουχικών αγαθών που προορίζονται για εμπορική ή βιομηχανική χρήση και υπάγονται επί του παρόντος στους κωδικούς ΣΟ του παραρτήματος I. 
            
            
               Τα αγαθά αυτά χρησιμοποιούνται σύμφωνα με τις σχετικές διατάξεις του κανονισμού (ΕΕ) αριθ. 952/2013 και του κανονισμού (ΕΕ) 2015/2447 για περίοδο τουλάχιστον 24 μηνών μετά τη θέση σε ελεύθερη κυκλοφορία από τους οικονομικούς φορείς που είναι εγκατεστημένοι στις Καναρίους νήσους. 
            
            
               Άρθρο 2
            
            
               Αναστέλλονται πλήρως, από 1ης Ιανουαρίου 2022 έως την 31η Δεκεμβρίου 2031, οι δασμοί του κοινού δασμολογίου που αναφέρονται στο άρθρο 56 παράγραφος 2 στοιχείο γ) του κανονισμού (ΕΕ) αριθ. 952/2013, οι οποίοι επιβάλλονται στις εισαγωγές, στις Καναρίους Νήσους, πρώτων υλών, ανταλλακτικών και συστατικών μερών που υπάγονται επί του παρόντος στους κωδικούς ΣΟ του παραρτήματος II και χρησιμοποιούνται για βιομηχανική μεταποίηση ή συντήρηση στις Καναρίους Νήσους.
            
            
               Άρθρο 3
            
            
               Η αναστολή των δασμών που αναφέρεται στα άρθρα 1 και 2 υπόκειται σε τελωνειακή επιτήρηση ειδικού προορισμού σύμφωνα με το άρθρο 254 του κανονισμού (ΕΕ) αριθ. 952/2013. 
            
            
               Άρθρο 4
            
            
               1.Σε περίπτωση που η Επιτροπή έχει λόγους να πιστεύει ότι οποιαδήποτε αναστολή που προβλέπεται στον παρόντα κανονισμό έχει οδηγήσει σε εκτροπή του εμπορίου για συγκεκριμένο προϊόν, εξουσιοδοτείται να εκδίδει εκτελεστικές πράξεις για την προσωρινή άρση της αναστολής όσον αφορά το εν λόγω προϊόν, για περίοδο που δεν υπερβαίνει τους 12 μήνες. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 5 παράγραφος 2. 
            
            
               Οι εισαγωγικοί δασμοί στα προϊόντα για τα οποία η αναστολή καταργήθηκε προσωρινά καλύπτονται από εγγύηση και η θέση σε ελεύθερη κυκλοφορία των εν λόγω προϊόντων στις Καναρίους Νήσους εξαρτάται από την κατάθεση της εγγύησης αυτής. 
            
            
               2.Όταν το Συμβούλιο αποφασίσει, εντός δωδεκαμήνου σύμφωνα με τη διαδικασία της Συνθήκης, ότι η αναστολή θα πρέπει να αρθεί οριστικά, εισπράττονται οριστικά τα ποσά των εξασφαλισμένων με εγγύηση δασμών.
            
            
               3.Σε περίπτωση που δεν έχει ληφθεί ουδεμία οριστική απόφαση εντός της προθεσμίας των δώδεκα μηνών σύμφωνα με την παράγραφο 2, οι εγγυήσεις αποδεσμεύονται. 
            
            
               Άρθρο 5
            
         
         
            
               1.Η Επιτροπή επικουρείται από την επιτροπή τελωνειακού κώδικα που συστάθηκε δυνάμει του άρθρου 285 παράγραφος 1 του κανονισμού (ΕΕ) αριθ. 952/2013. 
            
            
               2.Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011. 
            
            
               Άρθρο 6
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2022.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΥΠΟΒΟΛΗ ΠΡΟΤΑΣΕΩΝ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ
            
            
               1.ΤΙΤΛΟΣ ΤΗΣ ΠΡΟΤΑΣΗΣ:
            
            
               Κανονισμός του Συμβουλίου σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους.
            
            
               2.ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:
            
            
               Κεφάλαιο και άρθρο: Κεφ. 12, άρθρο 120
            
            
               Ποσό εγγεγραμμένο στον προϋπολογισμό για το έτος 2021: 17 605 700 000 EUR 
            
            
               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ 
            
            
               ◻
                     Πρόταση χωρίς δημοσιονομική επίπτωση
            
            
               X
                     Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη:
            
            
               (εκατ. EUR, με ένα δεκαδικό ψηφίο)
            
            
                     
                  
                  
                     
                  
               
                     
                        Γραμμή προϋπολογισμού
                     
                  
                  
                     
                        Έσοδα
                           10
                        
                     
                  
                  
                     
                        περίοδος που αρχίζει την ηη/μμ/εεεε
                     
                  
                  
                     
                        [Έτος 2022 –2031]
                     
                  
               
                     
                        Άρθρο 120
                     
                  
                  
                     
                        Επίπτωση στους ιδίους πόρους
                     
                  
                  
                     
                        1/1/2022 - 31/12/2031
                     
                  
                  
                     
                        -2,5/έτος
                     
                  
               
         
            
               Για να παρασχεθεί η δυνατότητα στους οικονομικούς φορείς να λάβουν μακροπρόθεσμες επενδυτικές αποφάσεις, οι προτεινόμενες αναστολές θα πρέπει να παραμείνουν σε ισχύ για 10 έτη.
            
            
               Η πρόταση αντικαθιστά τα μέτρα που θεσπίστηκαν με τον κανονισμό (ΕΕ) αριθ. 1386/2011 του Συμβουλίου, η ισχύς του οποίου λήγει στις 31.12.2021.
            
            
               Εκτιμώμενο κόστος της ενέργειας
            
            
               Με βάση τις πληροφορίες που παρασχέθηκαν από τις περιφερειακές αρχές, η επίπτωση στην απώλεια εσόδων που προκύπτει από τον παρόντα κανονισμό εκτιμάται σε 3,3 εκατ. EUR (ακαθάριστο ποσό, συμπεριλαμβανομένων των εξόδων είσπραξης) x 0,75 = 2,5 εκατ. EUR ετησίως για την περίοδο 1.1.2012 - 31.12.2021. Ωστόσο, δεδομένου ότι η πρόταση παρατείνει τα μέτρα που εφαρμόζονται επί του παρόντος, δεν θα υπάρξει ουσιαστικά καμία αλλαγή στο επίπεδο των μη εισπραχθέντων παραδοσιακών ιδίων πόρων, όταν τεθεί σε ισχύ ο παρών κανονισμός.
            
            
               4.ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ
            
            
               Προβλέπεται η διενέργεια ελέγχων σχετικά με τον ειδικό προορισμό των προϊόντων που καλύπτονται από τον παρόντα κανονισμό του Συμβουλίου, σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα. 
            
         
         
            
                  
                     (1)
                  
                        ΕΕ L 345 της 29.12.2011, σ. 1.
               
               
                  
                     (2)
                  
                        COM (2017) 623 final. 
               
               
                  
                     (3)
                  
                        ΕΕ L 403 της 1.12.2020, σ. 1.
               
               
                  
                     (4)
                  
                        Φόρος γνωστός ως «Arbitrio sobre las Importaciones y Entregas de Mercancías en las islas Canarias» (φόρος AIEM).
               
               
                  
                     (5)
                  
                        ΕΕ L 402 της 1.12.2020, σ.13.
               
               
                  
                     (6)
                  
                        Κανονισμός (ΕΕ) αριθ. 1386/2011 του Συμβουλίου, της 19ης Δεκεμβρίου 2011, σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους (ΕΕ L 345 της 29.12.2011, σ. 1).
               
               
                  
                     (7)
                  
                        Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
               
               
                  
                     (8)
                  
                        Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του ενωσιακού τελωνειακού κώδικα (ΕΕ L 343 της 29.12.2015, σ. 558).
               
               
                  
                     (9)
                  
                        Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
               
               
                  
                     (10)
                  
                        Όσον αφορά τους παραδοσιακούς ίδιους πόρους (γεωργικές εισφορές, εισφορές για τη ζάχαρη, δασμοί), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.7.2021
            COM(2021) 392 final
            ΠΑΡΑΡΤΗΜΑΤΑ 
            της
            Πρότασης ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ
            σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους
            
               
         
         
            
               ΠΑΡΑΡΤΗΜΑ Ι
            
            
               Κεφαλαιουχικά αγαθά που προορίζονται για εμπορική ή βιομηχανική χρήση και υπάγονται επί του παρόντος στους κωδικούς ΣΟ
                  1
               :
            
            
            
                     
                        4011 20
                     
                  
                  
                     
                        8418 61 00
                     
                  
                  
                     
                        8519 20
                     
                  
                  
                     
                        9006 30 00
                     
                  
               
                     
                        4011 30 00
                     
                  
                  
                     
                        8418 69 00
                     
                  
                  
                     
                        8701
                     
                  
                  
                     
                        9006 53
                     
                  
               
                     
                        4011 70 00
                     
                  
                  
                     
                        8418 91 00
                     
                  
                  
                     
                        8702
                     
                  
                  
                     
                        9006 59
                     
                  
               
                     
                        4011 80 00
                     
                  
                  
                     
                        8418 99
                     
                  
                  
                     
                        8704 21 
                     
                  
                  
                     
                        9007 10 00
                     
                  
               
                     
                        4011 90 00
                     
                  
                  
                     
                        8427
                     
                  
                  
                     
                        8704 22
                     
                  
                  
                     
                        9007 20 00
                     
                  
               
                     
                        5608
                     
                  
                  
                     
                        8431 20 00
                     
                  
                  
                     
                        8704 23
                     
                  
                  
                     
                        9008 50 00
                     
                  
               
                     
                        6403 40 00
                     
                  
                  
                     
                        8441 40 00
                     
                  
                  
                     
                        8704 31 
                     
                  
                  
                     
                        9010 10 00
                     
                  
               
                     
                        6403 51 05
                     
                  
                  
                     
                        8450 11 90
                     
                  
                  
                     
                        8704 32
                     
                  
                  
                     
                        9011 20 90 
                     
                  
               
                     
                        6403 59 05
                     
                  
                  
                     
                        8450 12 00
                     
                  
                  
                     
                        8704 41
                     
                  
                  
                     
                        9030 33 20
                     
                  
               
                     
                        6403 91 05
                     
                  
                  
                     
                        8450 19 00
                     
                  
                  
                     
                        8704 42
                     
                  
                  
                     
                        9106
                     
                  
               
                     
                        6403 99 05
                     
                  
                  
                     
                        8450 20 00
                     
                  
                  
                     
                        8704 43
                     
                  
                  
                     
                        9107 00 00
                     
                  
               
                     
                        8415
                     
                  
                  
                     
                        8450 90 00
                     
                  
                  
                     
                        8704 51
                     
                  
                  
                     
                        9207
                     
                  
               
                     
                        8418 30 80
                     
                  
                  
                     
                        8472 30 00
                     
                  
                  
                     
                        8704 52
                     
                  
                  
                     
                        9506 91 90
                     
                  
               
                     
                        8418 40 80
                     
                  
                  
                     
                        8479 90 
                     
                  
                  
                     
                        8704 60
                     
                  
                  
                     
                        9507 10 00
                     
                  
               
                     
                        8418 50
                     
                  
                  
                     
                        8501
                     
                  
                  
                     
                        8704 90 00
                     
                  
                  
                     
                        9507 20 90
                     
                  
               
                     
                  
                  
                     
                  
                  
                     
                        8705
                     
                  
                  
                     
                        9507 30 00
                     
                  
               
               ΠΑΡΑΡΤΗΜΑ II
            
            
               Πρώτες ύλες, ανταλλακτικά και συστατικά μέρη που προορίζονται 
               για γεωργική χρήση, βιομηχανική μεταποίηση ήσυντήρηση και υπάγονται επί του παρόντος στους κωδικούς ΣΟ
                  2
               : 
            
            
                     
                        3901
                     
                  
                  
                     
                        5208
                     
                  
                  
                     
                        5507 00 00
                     
                  
                  
                     
                        7601
                     
                  
               
                     
                        3902 10 00
                     
                  
                  
                     
                        5209
                     
                  
                  
                     
                        5508 10 10
                     
                  
                  
                     
                        7607 20
                     
                  
               
                     
                        3903 11 00
                     
                  
                  
                     
                        5210
                     
                  
                  
                     
                        5508 20 10
                     
                  
                  
                     
                        8529 90 
                     
                  
               
                     
                        3903 19 00
                     
                  
                  
                     
                        5212
                     
                  
                  
                     
                        5509
                     
                  
                  
                     
                        8706 00
                     
                  
               
                     
                        3904 10 00
                     
                  
                  
                     
                        5401 10 12
                     
                  
                  
                     
                        5510
                     
                  
                  
                     
                        8707
                     
                  
               
                     
                        3906 10 00
                     
                  
                  
                     
                        5401 10 14
                     
                  
                  
                     
                        5512
                     
                  
                  
                     
                        8708
                     
                  
               
                     
                        4407 21
                     
                  
                  
                     
                        5401 20 10
                     
                  
                  
                     
                        5513
                     
                  
                  
                     
                        8714 
                     
                  
               
                     
                        4407 22 
                     
                  
                  
                     
                        5402
                     
                  
                  
                     
                        5514
                     
                  
                  
                     
                        9002 90 00
                     
                  
               
                     
                        4407 23
                     
                  
                  
                     
                        5403
                     
                  
                  
                     
                        5515
                     
                  
                  
                     
                        9006 91 00
                     
                  
               
                     
                        4407 25
                     
                  
                  
                     
                        5404 11 00
                     
                  
                  
                     
                        5516
                     
                  
                  
                     
                        9007 91 00
                     
                  
               
                     
                        4407 26
                     
                  
                  
                     
                        5404 90
                     
                  
                  
                     
                        5603 94
                     
                  
                  
                     
                        9007 92 00
                     
                  
               
                     
                        4407 29
                     
                  
                  
                     
                        5407
                     
                  
                  
                     
                        5604 10 00
                     
                  
                  
                     
                        9008 90 00
                     
                  
               
                     
                        4407 99 40
                     
                  
                  
                     
                        5408
                     
                  
                  
                     
                        6001
                     
                  
                  
                     
                        9010 90 80
                     
                  
               
                     
                        4410
                     
                  
                  
                     
                        5501
                     
                  
                  
                     
                        6002
                     
                  
                  
                     
                        9104 00 00
                     
                  
               
                     
                        4412 
                     
                  
                  
                     
                        5502
                     
                  
                  
                     
                        6217 90
                     
                  
                  
                     
                        9108
                     
                  
               
                     
                        5108
                     
                  
                  
                     
                        5503
                     
                  
                  
                     
                        6305
                     
                  
                  
                     
                        9109
                     
                  
               
                     
                        5110 00 00
                     
                  
                  
                     
                        5504
                     
                  
                  
                     
                        6309 00 00
                     
                  
                  
                     
                        9110 
                     
                  
               
                     
                        5111 
                     
                  
                  
                     
                        5505
                     
                  
                  
                     
                        6406
                     
                  
                  
                     
                        9111
                     
                  
               
                     
                        5112 
                     
                  
                  
                     
                        5506
                     
                  
                  
                     
                        7326 90
                     
                  
                  
                     
                        9112
                     
                  
               
                     
                        5205
                     
                  
                  
                     
                  
                  
                     
                  
                  
                     
                        9114
                     
                  
               
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
         
         
            
                  
                     (1)
                  
                        Κατά τα οριζόμενα στον κανονισμό (ΕΕ) αριθ. 2021/XXXX της Επιτροπής, της XX Σεπτεμβρίου 2021, για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L XXX της XX.10.2021, σ. 1). 
               
               
                  
                     (2)
                  
                        Κατά τα οριζόμενα στον κανονισμό (ΕΕ) αριθ. 2021/XXXX της Επιτροπής, της XX Σεπτεμβρίου 2021, για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L XXX της XX.10.2021, σ. 1).